12.12.2018
Ҧхынҷкәынмза 12 рзы Аҧсны Аҳәынҭқарра Ахада Рауль Ҳаџьымба Урыстәылатәи Афедерациа Ахада Владимир Путин Аконституциа Амш идиныҳәалеит.
Адныҳәалараҟны, ҷыдала, иҳәоуп:
«Ҳаҭыр зқәу Владимир Владимир-иҧа!
Гәык-ҧсыкала ишәыдысныҳәалоит акрызҵазкуа аныҳәа - Урыстәылатәи Афедерациа Аконституциа Амш 25 шықәса ахыҵра.
1993 шықәса ҧхынҷкәынмза 12 рзы ирыдыркылаз Аконституциа Урыстәыла атәылауаа рзинқәеи рхақәиҭрақәеи шьақәнарҕәҕәеит, аполитикатә, аекономикатә, асоциалтә еизыҟазаашьақәа шьаҭас ироуит.
Милаҭрацәала еилаҧсоу Урыстәыла ажәлар рзы адокумент хада иахьатәи азинтә, адемократиатә ҳәынҭқарра ашьақәгылара амҩаҟны еихьӡара дуны, иара убас аҭышәынтәала алзыршо акы акәны иҟалеит.
Аҭагылазаашьа схы иархәаны, урыстәылатәи ажәлар нашәыдкыланы, ишәзеиҕьасшьоит аҭышәынтәалара, аизҳазыҕьара».